b'\n_START_ARTICLE_\nIris Mulej\n_START_SECTION_\nZanimivost\n_START_PARAGRAPH_\nNa inteligen\xc4\x8dnem testu Mense Slovenija je Iris Mulej dosegla nad povpre\xc4\x8dno \xc5\xa1tevilo to\xc4\x8dk in je od takrat imenovana za Miss Mense ali kot "najlep\xc5\xa1a \xc4\x8dlanica Mense".\n_START_SECTION_\nKariera\n_START_PARAGRAPH_\nIris je svojo manekenkesko kariero za\xc4\x8dela pri 16. letih, ko jo je opazila modna poznavalka Barbara Misoni. Iris Mulej velja za eno najbolj uspe\xc5\xa1nih in prepoznavnih manekenk v Sloveniji. Fotografirala se je tudi za Playboy. Med drugim je bila tudi obraz \xc5\xa1tevilnih podjetij ter dolga leta, kot najbolj prepoznavno telo in obraz pri doma\xc4\x8dem proizvajalcu spodnjega perila Lisca. V Sloveniji je znana tudi kot Missica z najve\xc4\x8d titulami in kronami, pohvali pa se lahko tudi z nazivi iz svetovnih lepotnih tekmovanj.\n_START_SECTION_\nOsebno \xc5\xbeivljenje\n_START_PARAGRAPH_\nIris je svoje otro\xc5\xa1tvo pre\xc5\xbeivela na primorskem, v Ilirski Bistrici in Podgradu. Njena star\xc5\xa1a sta se raz\xc5\xa1la, ko je bila stara \xc5\xa1ele dve leti. Ima \xc5\xa1e mlaj\xc5\xa1o polsestro in polbrata, dru\xc5\xbeina pa je \xc5\xbee 15 let vedno ve\xc4\x8dja, saj njena mati (Elvira Barba) nudi dom otrokom, ki so zaradi razli\xc4\x8dnih situacij ostali brez star\xc5\xa1ev ali doma. Bila je v zvezi tudi z fotografom \xc4\x8crtom Slavcem. Trenutno \xc5\xbeivi v Budvi in je v zvezi s poslovne\xc5\xbeem Admirjem Bar\xc4\x8di\xc4\x87em s katerim ima dva otroka.'